

**ΕΛΛΗΝΙΚΗ ΔΗΜΟΚΡΑΤΙΑ** Πύργος 29-12-2015

**ΙΑΤΡΙΚΟΣ ΣΥΛΛΟΓΟΣ ΠΥΡΓΟΥ-ΟΛΥΜΠΙΑΣ** Α.Π.: 1293

**ΓΡΗΓΟΡΙΟΥ Ε΄1 - ΠΥΡΓΟΣ 27100**

**ΤΗΛ: 2621 0 22311 - ΦΑΞ: 2621 0 20044**

**E-mail: ispo@otenet.gr**

**Site:** [**www.ispyrgou.gr**](http://www.ispyrgou.gr)

**ΔΕΛΤΙΟ ΤΥΠΟΥ -ΕΝΗΜΕΡΩΣΗ**

Ο Ιατρικός Σύλλογος Πύργου-Ολυμπίας, ενημερώνει ότι με την από 23-12-2015 απόφασή του το Δικαστήριο της Ευρωπαϊκής ΄Ενωσης καταδίκασε τη χώρα μας και αποφάνθηκε ότι η Ελληνική Δημοκρατία, παραλείπει να εφαρμόσει διάρκεια εργασίας 48 ωρών ανά εβδομάδα και παραλείπει να διασφαλίσει ελάχιστο ημερήσιο χρόνο ανάπαυσης παραβαίνοντας έτσι τις υποχρεώσεις που υπέχει από τα άρθρα 3 και 6 της οδηγίας 2003/88/ΕΚ του Ευρωπαϊκού Κοινοβουλίου και του Συμβουλίου, της 4ης Νοεμβρίου 2003, σχετικά με ορισμένα στοιχεία της οργάνωσης του χρόνου εργασίας.

Ουσιαστικά το Δικαστήριο έκρινε ότι η γνωστή «ανήθικη» στάση όλων των πολιτικών ηγεσιών έως τώρα, κατ΄ αρχήν να ανέχονται και εν ανάγκη να επιβάλουν απάνθρωπα, εξαντλητικά και μειωτικά για την ανθρώπινη αξιοπρέπεια ωράρια εφημέρευσης στις Δημόσιες Δομές Υγείας σε ειδικευμένους και ειδικευόμενους γιατρούς, είναι πλέον και παράνομη.

Ο Ι.Σ.Π.Ο. καλεί την κυβέρνηση να σεβαστεί την ανωτέρω απόφαση του Δικαστηρίου της Ευρωπαϊκής ΄Ενωσης και να συμμορφωθεί άμεσα προς αυτή. Σε ενδεχόμενο αντίλογο ότι η παρατεταμένη, πέραν κάθε λογικής, υπερωριακή απασχόληση των ιατρών είναι αναπόφευκτη λόγω μη επάρκειας ιατρικού προσωπικού, η απάντηση είναι σαφής και απλή:

**άμεση πρόσληψη μονίμων ιατρών στο Ε.Σ.Υ. ώστε να υφίσταται η δυνατότητα τήρησης ενός προγράμματος ασφαλούς εφημερίας, χωρίς να παραβιάζεται το κοινοτικό δίκαιο.**

**Η επίτευξη ενός τόσο απλού και δίκαιου τρόπου λύσης του προβλήματος απαιτεί ταυτόχρονα και μία γενναία χρηματοδότηση του Εθνικού Συστήματος Υγείας μακριά από μνημονιακά προτάγματα.**

Για το Διοικητικό Συμβούλιο

Ο Πρόεδρος Ο Γεν. Γραμματέας

Νίκος Κατσαρός Χρήστος Γιαννικούλης